Avaliku dokumendi legaliseerimise kord ja taotluse vorm – Riigi Teataja
Avaliku dokumendi legaliseerimise kord ja taotluse vorm
Avaliku dokumendi legaliseerimise kord ja taotluse vorm - sisukord
§ 1 Avaliku dokumendi legaliseerimine
§ 2 Konsulaarametniku volitused dokumendi legaliseerimisel
§ 3 Dokumendi legaliseerimise taotlemine
§ 4 Legaliseerimise vormistamine
§ 5 Dokumendi legaliseerimise tähtajad
§ 6 Legaliseeritud dokumendi väljastamine
§ 7 Taotluse menetlusse võtmisest keeldumine
§ 8 Legaliseerimise registreerimine
§ 9 Legaliseeritud dokumendile kantud andmete kehtetuks tunnistamine
RTL 2009, 49, 727
Vastu võetud 17.06.2009 nr 15
Määrus kehtestatakse «Konsulaarseaduse» § 43 lõike 5 alusel.
§ 1. Avaliku dokumendi legaliseerimine
(1) Konsulaarametnik legaliseerib Eesti avaliku dokumendi (edaspidi dokument), kui tal on sellele allakirjutanud isiku allkirja näidis ja vajaduse korral pitseri- või templinäidis või pädeva asutuse kinnitus, mille põhjal on konsulaarametnik veendunud, et dokumendi väljastanud isik on tegutsenud oma pädevuse piires.
(2) Konsulaarametnik legaliseerib välisriigi dokumendi, kui tal on sellele allakirjutanud või dokumendi legaliseerinud isiku allkirja näidis ja vajaduse korral pitseri- või templinäidis või pädeva asutuse kinnitus, mille põhjal on konsulaarametnik veendunud, et dokumendi väljastanud või legaliseerinud isik on tegutsenud oma pädevuse piires.
(3) Dokumendi legaliseerimisel tunnustatakse üksnes diplomaatilisel või ametlikul teel saadud allkirja-, pitseri- või templinäidist või pädeva asutuse kinnitust, et dokumendi väljastanud isik on tegutsenud oma pädevuse piires.
§ 2. Konsulaarametniku volitused dokumendi legaliseerimisel
(1) Välisministeeriumi konsulaarosakond (edaspidi konsulaarosakond) legaliseerib Eestis välja antud dokumente kasutamiseks välisriigis ja välisriigis välja antud dokumente kasutamiseks Eestis.
(2) Välisesinduses töötav konsulaarametnik on volitatud peale Eesti dokumendi legaliseerima tema konsulaarpiirkonnas välja antud või tema konsulaarpiirkonnas asuvas välisesinduses legaliseeritud dokumenti.
(3) Konsulaarosakonna igakordsel nõusolekul on välisesinduses töötav konsulaarametnik volitatud legaliseerima ka väljaspool tema konsulaarpiirkonda välja antud dokumenti, kui see on seotud Eesti kodaniku huvidega.
§ 3. Dokumendi legaliseerimise taotlemine
(1) Avaliku dokumendi legaliseerimise taotleja esitab konsulaarosakonnale või välisesindusele avaliku dokumendi legaliseerimise taotluse (edaspidi taotlus) kas eesti (lisa 1) või inglise keeles (lisa 2).
(2) Taotlus esitatakse isiklikult või posti teel.
(3) Taotleja esitab taotluses järgmised andmed:
2) dokumendi välja andnud riigi nimi;
3) sihtriigi nimi, kus soovitakse dokumenti kasutada;
5) legaliseeritud dokumendi kättetoimetamise viis;
6) taotleja kontaktandmed (aadress, telefon, elektronposti aadress);
(4) Taotleja või juriidilise isiku esindaja allkirjastab taotluse isiklikult, kinnitades selles esitatud andmete õigsust.
(5) Taotlusele lisatakse dokument, mida soovitakse legaliseerida, ning riigilõivu tasumist tõendav dokument.
§ 4. Legaliseerimise vormistamine
(1) Avaliku dokumendi legaliseerimisel tehakse sellele asjaomane märge (legaliseerimismärge), mis sisaldab:
1) välisesinduses legaliseerimisel templit tekstiga «Dokumendi on legaliseerinud Eesti Vabariigi suursaatkond/peakonsulaat/konsul. The present document has been legalised by the Embassy/Consulate General/Consul of the Republic of Estonia.»;
2) konsulaarosakonnas legaliseerimisel templit tekstiga «Dokumendi on legaliseerinud Eesti Vabariigi Välisministeerium. This document has been legalised by the Ministry of Foreign Affairs of the Republic of Estonia.»;
3) legaliseerimise kuupäeva;
4) toimingu registreerimisnumbrit;
5) legaliseeriva konsulaarametniku allkirja;
6) välisesinduse või konsulaarosakonna väikese riigivapiga pitserit;
7) legaliseeriva ametiisiku nimetemplit.
(2) Legaliseerimismärge tehakse võimaluse korral avaliku dokumendi allkirjastanud või legaliseerinud ametiisiku allkirja ja dokumendi väljastanud või legaliseerinud asutuse pitseri või templi alla või kõrvale.
(3) Väikese riigivapiga pitser peab osaliselt olema legaliseeriva konsulaarametniku allkirja peal.
(4) Juhul kui dokumendil ei ole legaliseerimismärke jaoks ruumi, kleebitakse jätkuks lisalehena sobiva suurusega valge paber, mis kinnitatakse äärtest kahe öösiga. Dokumendi ääre ja lisalehe kattumiskohale pannakse välisesinduse või konsulaarosakonna väikese riigivapiga pitser nii, et pool sellest on legaliseeritaval dokumendil ja teine pool lisalehel.
§ 5. Dokumendi legaliseerimise tähtajad
(1) Taotlus võetakse menetlusse taotluse esitamise päeval. Posti teel esitatud taotlus võetakse menetlusse hiljemalt saabumise päevale järgneval tööpäeval.
(2) Dokument legaliseeritakse viie tööpäeva jooksul taotluse menetlusse võtmise päevast arvates.
(3) Juhul kui legaliseerimiseks esitatud dokumendile allakirjutanud või dokumendi legaliseerinud isiku allkirja näidis ja vajaduse korral pitseri- või templinäidis puudub, küsib konsulaarosakond asjaomaselt riigilt diplomaatilisel või ametlikul teel allkirja-, pitseri- või templinäidist või pädeva asutuse kinnitust, et dokumendi väljastanud isik on tegutsenud oma pädevuse piires. Dokument võetakse menetlusse näidiste või kinnituse saabumise päevale järgneval tööpäeval ja legaliseeritakse viie tööpäeva jooksul menetlusse võtmise päevast arvates.
(4) Legaliseerimise taotlejat teavitatakse käesoleva paragrahvi lõikes 3 nimetatust mõistliku aja jooksul.
§ 6. Legaliseeritud dokumendi väljastamine
Legaliseerimiseks esitatud dokument väljastatakse taotlejale taotluses märgitud viisil. Posti teel edastatakse dokument taotlejale tähitud postiga taotluses märgitud aadressil.
§ 7. Taotluse menetlusse võtmisest keeldumine
(1) Avaliku dokumendi legaliseerimisest keeldutakse «Konsulaarseaduse» § 43 lõikes 4 toodud juhtudel.
(2) Taotlejale selgitatakse keeldumise põhjust ning tagastatakse taotlusele lisatud dokumendid viivitamata.
§ 8. Legaliseerimise registreerimine
Konsulaarametnik registreerib legaliseerimise konsulaarametniku ametitoimingute raamatus välisministri 8. juuni 2009. a määruse nr 5 «Konsulaarametniku ametitoimingute andmekogu asutamise ja pidamise korra» §-de 6 ja 12 kohaselt.
§ 9. Legaliseeritud dokumendile kantud andmete kehtetuks tunnistamine
(1) Legaliseeritud dokumendi kanded tunnistatakse kehtetuks, kui:
1) dokument on legaliseeritud puudulikult;
2) dokumendi on legaliseerinud ametnik, kellel puudub selleks pädevus.
(2) Konsulaarosakond või välisesinduses töötav konsulaarametnik tunnistab puudulikult või ebapädevalt legaliseeritud dokumendi kanded kehtetuks ning legaliseerib dokumendi uuesti riigilõivuvabalt, tehes sellekohase märkuse konsulaarametniku ametitoimingute raamatusse.
(3) Legaliseeritud dokumendil olevate kannete kehtetuks tunnistamisel kriipsutatakse dokumendil olev legaliseerimismärge ühe punase joonega diagonaalselt läbi.
Välisministri 17.06. 2009 määruse nr 15
„Avaliku dokumendi legaliseerimise
kord ja taotluse vorm” lisa 1
AVALIKU DOKUMENDI LEGALISEERIMISE TAOTLUS
TÄIDAB TAOTLEJA (TÄITA TRÜKITÄHTEDEGA)
Ees- ja perekonnanimi / juriidilise isiku nimi ___________________________________________________________
Kontaktandmed ___________________________________________________________________________
(telefon) (elektronposti aadress)
LEGALISEERITAVA DOKUMENDI ANDMED* SIHTRIIK
(kus dokumenti soovitakse kasutada)
(Dokumendi välja andnud riik, dokumendi liik)
LEGALISEERITUD DOKUMENDI KÄTTETOIMETAMISE VIIS:
 ISIKLIKULT KÄTTE
 POSTI TEEL märkida täpne aadress (tänav, maja number, korteri number, linn/alev/küla, sihtnumber, riik):
Kuupäev (pp.kk.aaaa) _____________________ Allkiri _______________________
TÄIDAB KONSULAARAMETNIK
Registreerimisnumber _________________ Menetlusse võtmise kuupäev _________________
Taotluse vastuvõtja ___________________________________________________________________________
Tasutud riigilõivu summa _____________________
Märkused___________________________________________________________________
*Iga dokumendi eest tuleb tasuda riigilõiv.
kord ja taotluse vorm” lisa 2
TO BE FILLED BY APPLICANT (IN BLOCK LETTERS)
First name, Last name / Company’s name
Contact details ______________________________ _________________________________
(telephone) (e-mail)
DOCUMENT TO BE LEGALIZED* COUNTRY OF DESTINATION
(where the document is to be submitted)
(Country of origin, type of document)
_______________________________ ______________________________
LEGALIZED DOCUMENT IS TO BE DELIVERED:
 PERSONALLY
 BY MAIL exact address (street, house, number of apartment, city/rural
town/village, postcode, country):
DATE (dd.mm.yy) _____________________ SIGNATURE _______________________
TÄIDAB AMETNIK
Registreerimisnumber _________________ Menetlusse võtmise kuupäev __________________
Taotluse vastuvõtja ________________________________________________________________________
* Legal fee must be paid for each document


Mittetulundusühenduste tegevustoetuse andmise kord – Riigi Teataja
Mittetulundusühenduste tegevustoetuse andmise kord
Mittetulundusühenduste tegevustoetuse andmise kord - sisukord
2 Toetuse taotlemine
4 Lepingu sõlmimine
5 Aruanne
6 Toetuse kasutamise lepingu lõpetamine
RT IV, 29.06.2012, 9
Vastu võetud 30.06.2010 nr 41
§ 1. Käesoleva korraga sätestatakse Viljandi linna eelarvelistest vahenditest Viljandi linnas avalikes huvides tegutsevate mittetulundusühendustele tegevustoetuse (edaspidi toetuse) taotlemise, taotluse läbivaatamise, toetuse andmise, järelevalve teostamise ning aruandluse kord.
§ 2. Toetuse eesmärk on Viljandi linna avalikes huvides tegutsevate ja Viljandi linna elanikele suunatud mittetulundusühenduste tegevuse toetamine ning erinevate vajadustega elanike gruppidele vaba aja sisustamiseks paremate tingimuste loomine. Tegevustoetuse taotlemisel on eelistatud taotlejad, kelle põhitegevus toetab Viljandi linna arengukava eesmärkide saavutamist.
(1) Mittetulundusühendus - mittetulundusühingute, sihtasutuste ja seltsingute üldnimetus.
(2) Mittetulundusühing - kasumit mitte taotlev ja mitte jaotav organisatsioon, mis on registreeritud vastavalt mittetulundusühingute seadusele. Mittetulundusühing on isikute vabatahtlik ühendus, mille eesmärgiks või põhitegevuseks ei või olla majandustegevuse kaudu tulu saamine.
(3) Sihtasutus - eraõiguslik juriidiline isik, mis on moodustatud ja/või kasutamiseks asutamisel määratud mitteärilisel otstarbel ning registreeritud sihtasutuste seaduse kohaselt.
(4) Seltsing - võlaõigusseaduse alusel moodustatud, ühiste kavatsuste kokkuleppel põhinev mitteformaalne ühendus (registreerimata mittetulundusühendus), kellel on olemas kirjalik seltsinguleping.
(5) Vastava valdkonna amet (edaspidi amet) - Viljandi Linnavalitsuse amet, mille valdkonnas mittetulundusühendus tegutseb.
§ 4. Toetuse saamise võimalusest informeerib Viljandi Linnavalitsus (edaspidi linnavalitsus) linnakodanikke oma kodulehel ja kohalikus ajalehes vähemalt 30 päeva enne toetuse taotlemise lõpptähtaega.
§ 5. Toetuse andmise otsustab linnavalitsus vastavalt Viljandi Linnavolikogu (edaspidi linnavolikogu) poolt kehtestatud eelarvele.
§ 6. Toetuse võib määrata üheks eelarveaastaks taotluses esitatud eesmärkide täitmiseks.
§ 7. Käesolev kord ei kehti linnavalitsusega mitmeks aastaks sõlmitud koostöölepingu alusel toetatavate tegevuste kohta.
2. peatükk Toetuse taotlemine
§ 8. Taotleja esitab toetuse saamiseks linnavalitsusele vormikohase avalduse paberkandjal või elektrooniliselt hiljemalt iga aasta 20. septembriks.
§ 9. Toetust saab taotleda järgnevaks eelarveaastaks.
§ 10. Taotluse vormi kinnitab linnavalitsus.
§ 11. Menetlusse võetakse tähtaegselt ja vormikohaselt esitatud taotlused.
§ 12. Ametid kontrollivad oma valdkonna taotluse nõuetekohasust, selle esitatud andmete õigsust ning kavandatava tegevuse vastavust käesoleva korra § 2 nõuetele.
§ 13. Amet edastab nõuetekohase taotluse linnavalitsuse poolt moodustatud komisjonile, kes vaatab taotlused läbi 20. oktoobriks ning teeb ettepanekud toetuse andmise kohta.
§ 14. Enne taotluse edastamist komisjonile kontrollib amet taotleja võlgnevuse puudumist Viljandi linna ees.
§ 15. Kui taotlus ei vasta nõuetele, annab amet taotlejale kuni 10 päeva puuduste kõrvaldamiseks. Kui taotleja ei kõrvalda määratud tähtajaks puudusi, lõpetatakse taotluse menetlemine.
§ 16. Toetus eraldatakse linnavalitsuse korraldusega.
§ 17. Toetuse ülekandmist toetuse saaja arvelduskontole ja kontrolli toetuse sihipärase kasutamise üle korraldab vastava valdkonna amet.
§ 18. Toetuse andmisest või toetuse andmisest keeldumisest teavitab amet taotlejat kirjalikult hiljemalt ühe kuu jooksul linnavalitsuse otsuse vastuvõtmisest.
4. peatükk Lepingu sõlmimine
§ 19. Taotlejaga, kellele taotlus rahuldatakse (edaspidi toetuse saaja), sõlmib vastava valdkonna ameti juhataja toetuse kasutamise lepingu.
§ 20. Lepingu vormi kinnitab linnavalitsus.
§ 21. Toetuse kasutamise leping sõlmitakse toetuse saajaga hiljemalt üks kuu peale linnaeelarve kinnitamist linnavolikogu poolt.
§ 22. Enne lepingukohase toetuse kandmist taotleja arvelduskontole kontrollib amet veelkord taotleja võlgnevuse puudumist Viljandi linna ees. Võlgnevuse korral Viljandi linna ees võib linnavalitsus keelduda toetuse andmisest.
5. peatükk Aruanne
§ 23. Aruande vormi kinnitab linnavalitsus.
§ 24. Toetuse saaja esitab ametile aruande toetuse kasutamise kohta hiljemalt järgmise aasta 15. jaanuariks.
§ 25. Toetuse saaja kasutab oma ürituste ja tegevuse reklaamimisel Viljandi linna kui rahastaja poolt välja töötatud sümboolikat.
6. peatükk Toetuse kasutamise lepingu lõpetamine
§ 26. Leping lõpetatakse ja ameti nõude alusel kannab toetuse saaja toetuse tagasi, kui:
1) toetust ei kasutanud sihtotstarbeliselt;
3) lepingus on sätestatud teised juhud.